周冕 (嘉靖進士)

周冕，字叔敬，號松崖，四川成都府資縣龍山人，民籍，治《書經》。

 生平 
十一月初七日生，行一，由國子生中式嘉靖十年（1531年）辛卯科四川鄉試第二十名舉人，年三十二歲中式嘉靖二十年（1541年）辛丑科會試第一百五十名，第三甲第四名進士《嘉靖二十年辛丑科進士登科錄》。授太常寺博士，二十四年正月选授貴州道试監察御史，六月因抗旨被下狱，後释放復職。二十五年正月因奏请东宫出阁讲学，被谪为云南通海县典史。数迁至兵部武选司署郎中，因证明杨继盛弹劾严效忠冒功一事，使得嚴嵩父子大为惊惧，上疏请罪，嘉靖皇帝为了安抚嚴嵩，斥责周冕是为了报复，下狱拷讯，革职为民。隆庆初，录先朝直臣，起復周冕为太仆寺少卿。遭母忧，未任去世。《明史》：周冕，资县人。嘉靖二十年进士。授太常博士，擢贵州道试御史。重建太庙成，奉安神主，帝将遣官代祭。御史鄢懋卿言其不可。帝怒，降手诏数百言谕廷臣，且言更有协君取誉者，必罪不宥。举朝悚息，无敢复言，冕独抗章争之。帝震怒，立下冕诏狱搒掠。终以其言直，释还职。是时太子生十一年矣，犹未出阁讲学。冕极言教谕不可缓，请早降纶言，慎选侍从。帝又大怒，谪云南通海县典史。冕虽远窜，意慷慨无所屈。

　　数迁至武选郎中。杨继盛劾严嵩及严效忠冒功事，语侵欧阳必进。必进奏辩，章下兵部。冕上言：

　　臣奉诏检得二十七年通政司状，效忠年十六，因武会试未第，咨两广军门听用。已而必进及总兵官陈圭奏黎贼平，遣效忠报捷，授锦衣试所镇抚。未逾月，严鹄言兄效忠曾斩首七级，并功加赏，应得署副千户。今效忠身抱痼疾，鹄请代职。臣心疑其伪，方将核实以闻。嵩子世蕃乃自创一藁付臣，属臣依违题覆。臣观其藁，率诞谩舛戾，请得一一折之。

　　如效忠曾中武举，何初无本籍起送文牒，今又称民人，而不言武举？如效忠果鹄之兄，世蕃之子，则世蕃数子俱幼，未有名效忠者。如效忠果斩首七级，则当时状称年止十六，岂能赴战？何军门诸将俱未闻斩获功，独宰相一孙乃骁勇冠三军？如曰效忠对敌，胫臂受创，计临阵及差委，相去未一月，何以万里军情即能驰报？如曰效忠到京以创甚疾故，何以鹄代职之日，止告不能受职？如曰效忠镇抚当代，则奏捷功止及身，例无传袭。如曰效忠功当并论，例先奏请，何止用通状，而逼令司官奉行？

　　臣悉心廉访，初未有名效忠者赴军门听用，鹄亦非效忠亲弟。其姓名乃诡设，首级亦要买，而非有纤毫实迹也。必进既嵩乡曲，圭又世蕃姻亲，依阿朋比，共为欺罔。臣如不言，陛下何从知其奸？且自累朝以来，未闻有宰相之子孙送军门报效者。今嵩不唯咨送军门，而且诡托名姓，破坏祖宗之制，彼蒋应奎、唐国相辈何怪其效尤耶？臣职守攸关，义不敢陷，乞特赐究正，使天下晓然知朝廷有不可幸之功、不可犯之法。臣虽得罪，死无所恨。

　　疏奏，直声震朝廷。嵩父子大惧，力事弥缝。帝责冕报复，下诏狱拷讯，斥为民。冕既得罪，而尚书覆奏如世蕃指矣。隆庆初，录先朝直臣，起冕太仆少卿。遭母忧，未任，卒。

 家族 
曾祖周永剛；祖周世聰；父周全；母姜氏。具慶下，妻徐氏，弟昺；晁；勗。

 延伸阅读 


 参考资料 

Category:嘉靖十年辛卯科四川鄉試舉人
Mian
Category:資縣人
Category:明朝太常寺博士
Category:明朝貴州道監察御史
Category:明朝商河縣知縣
Category:明朝兵部郎中
Category:明朝太僕寺少卿